Komission lausunto EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta Euroopan parlamentin ja neuvoston direktiiviKSI tiettyjen vaarallisten aineiden ja valmisteiden markkinoille saattamisen ja käytön rajoituksia koskevan neuvoston direktiivin 76/769/ETY muuttamisesta kahdennenkymmenennenneljännen kerran (pentabromidifenyylieetteri) /* KOM/2002/0334 lopull. - COD 2001/0018 */





KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON DIREKTIIVIKSI tiettyjen vaarallisten aineiden ja valmisteiden markkinoille saattamisen ja käytön rajoituksia koskevan neuvoston direktiivin 76/769/ETY muuttamisesta kahdennenkymmenennenneljännen kerran (pentabromidifenyylieetteri) 2001/0018 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON DIREKTIIVIKSI tiettyjen vaarallisten aineiden ja valmisteiden markkinoille saattamisen ja käytön rajoituksia koskevan neuvoston direktiivin 76/769/ETY muuttamisesta kahdennenkymmenennenneljännen kerran (pentabromidifenyylieetteri) 1. Menettelyn vaiheet Komissio hyväksyi ehdotuksen [KOM(2001) 12 lopullinen] 15. tammikuuta 2001, minkä jälkeen se toimitettiin neuvostolle ja Euroopan parlamentille. Euroopan parlamentti hyväksyi ehdotuksen tarkistuksineen ensimmäisessä käsittelyssä 6. syyskuuta 2001. Komission muutettu ehdotus [KOM(2001) 555 lopullinen] hyväksyttiin 28. syyskuuta 2001, minkä jälkeen se toimitettiin neuvostolle. Neuvosto vahvisti yhteisen kantansa 6. joulukuuta 2001. Ruotsi, Tanska ja komissio esittivät huomautuksensa. Euroopan parlamentti hyväksyi neljä tarkistusta toisessa käsittelyssä 10. huhtikuuta 2002. Talous- ja sosiaalikomitea antoi lausuntonsa 25. huhtikuuta 2001. 2. Direktiivin tavoite Ehdotuksen tavoitteena on ottaa käyttöön pentabromidifenyylieetterin (5-BDE) markkinoille saattamista ja käyttöä koskevat yhdenmukaistetut säännökset sisämarkkinoiden toteuttamista ja toimintaa koskevan perustamissopimuksen 95 artiklan mukaisesti. Tavoitteena on myös varmistaa terveyden ja ympäristön korkeatasoinen suojelu. 3. Komission lausunto Euroopan parlamentin ehdottamista tarkistuksista 3.1. Komission kannan tiivistelmä Komissio ei voi hyväksyä Euroopan parlamentin toisessa käsittelyssä ehdottamia neljää tarkistusta. 3.2. Tarkistukset 1-3 Euroopan parlamentti ehdottaa oktabromidifenyylieetterin (8-BDE) kiellon lisäämistä direktiiviin. Komissio ei voi hyväksyä ehdotetun direktiivin soveltamisalan laajentamista. Oktabromidifenyylieetterin ja dekabromidifenyylieetterin (10-BDE) riskinarviointimenettelyt ovat edelleen käynnissä, vaikkakin edistyneemmässä vaiheessa. Riskinarviointi samoin kuin turvallisten korvaavien aineiden saatavuuden arviointi on saatava päätökseen ennen kuin voidaan ehdottaa riittäviä toimenpiteitä. Turvallisten korvaavien aineiden saatavuus on erityisen tärkeätä tässä tapauksessa, koska tehokkaiden korvaavien aineiden puuttuminen voisi johtaa tulipaloissa loukkaantuneiden määrän lisääntymiseen. Tarvittavaa tietoa riskinarvioinnista ja 8-BDE:tä ja 10-BDE:tä korvaavien aineiden saatavuudesta odotetaan tämän vuoden loppuun mennessä. Näiden tulosten perusteella komissio esittää uusia ehdotuksia. Ehdotusten ei pitäisi hidastaa kyseisen pentabromidifenyylieetteriä koskevan direktiivin voimaantuloa. Kaikki kolme toimielintä ovat direktiivistä yhtä mieltä. 3.3. Tarkistus 4 Euroopan parlamentti ehdottaa 10-BDE:n kiellon lisäämistä viimeistään 1. tammikuuta 2006 alkaen, ellei riskinarvioinnin päätelmänä ole, että 10-BDE on riskitön. Komission kanta tähän tarkistukseen on sama kuin tarkistukseen 1. Lisäksi, jos tarkistus 4 hyväksyttäisiin, se mahdollistaisi joko täydellisen kiellon tai ei lainkaan kieltoa. Komissio suosii monimuotoisempaa lähestymistapaa, jonka mukaan toimenpiteet toteutettaisiin paljon ennen vuotta 2006. Riskinarviointien ja turvallisten korvaavien aineiden saatavuuden arviointien valmistuttua voitaisiin tunnistaa huolta aiheuttavat käyttötavat ja toteuttaa asianmukaiset toimenpiteet nopeasti. 4. Päätelmä Edellä esitetyt seikat huomioon ottaen komissio antaa kielteisen lausunnon tarkistuksista eikä muuta ehdotustaan.